חוק ממשלת חילופים (תיקון חקיקה והוראת שעה), התש"ף-2020 
הצעת חוק פרטית, הכנסת ה-23
פורסם: ספר החוקים, חוברת 2795, עמ' 41, 2020-05-07T00:00:00+03:00
החוק ביקש לערוך שורה של שינויים בחוק הממשלה, התשס"א–2001, חוק מימון מפלגות, התשל"ג–1973 וחוק שירות הביטחון הכללי, התשס"ב–2002 המשלימים את ההסדרים שהתקבלו בחוק-יסוד: הממשלה (תיקון מס' 8 והוראת שעה) – שעיגן את הקמתה של ממשלת רוטציה ("ממשלת חילופים"). 
 בתיקון לחוק הממשלה, הוחלו ההוראות לעניין כתב אישום תלוי ועומד כנגד ראש הממשלה, על ראש הממשלה החלופי, עוגנה חובת הממשלה להודיע לכנסת על מילוי מקומו של שר ועל הפסקת כהונה של שר או סגן שר בממשלת חילופים וחובה לפרסם ברשומות פרטים הנוגעים לממשלת החילופים, למינוי שר או סגן שר וזיקותיהם ועוד; בתיקון לחוק מימון מפלגות, שנקבע כהוראת שעה, הוסדרה הזכאות למימון הוצאות שוטפות של חלק שהתפלג מסיעה שקמה עקב התפלגות; ובתיקון לחוק שירות הביטחון הכללי הוגדל מספר החברים בוועדת השרים לענייני השירות בתקופת ממשלת חילופים.